Source: http://www.esfhellas.gr/el/Pages/ProclamationsFS.aspx?item=4672
Timestamp: 2020-07-04 06:26:25+00:00
Document Index: 39398544

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ\n']

Πρόγραμμα Κοινωφελούς Χαρακτήρα για 36.500 ανέργους σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ) συναφείς φορείς, Υπηρεσίες Υπουργείων και άλλων φορέων
Το πρόγραμμα αφορά στην ενίσχυση/προώθηση της απασχόλησης των ανέργων με έμφαση κυρίως σε ευπαθείς ομάδες πληθυσμού που αντιμετωπίζουν υψηλό κίνδυνο αποκλεισμού (όπως ενδεικτικά οι μακροχρόνια άνεργοι, άνεργοι με χαμηλά προσόντα) και απαιτείται να εργαστούν σε πρώτη φάση, σε «προστατευμένο περιβάλλον» προκειμένου να ενταχθούν στην αγορά εργασίας ενώ μέσα από προγράμματα κατάρτισης θα γίνεται και αναβάθμιση γνώσεων και δεξιοτήτων σύμφωνα με τις πραγματικές εξατομικευμένες ανάγκες των ανέργων.
1. Τοποθέτηση σε συγκεκριμένη θέση απασχόλησης για 8 μήνες σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/συναφείς φορείς και Υπηρεσίες Υπουργείων και άλλων φορέων.
Οι θέσεις απασχόλησης αφορούν τομείς κατά προτεραιότητα:
1. Αναβάθμιση των υπηρεσιών που παρέχονται προς τους πολίτες από τους φορείς Τοπικής Αυτοδιοίκησης, όπως η αναβάθμιση και συντήρηση δημοτικών υποδομών, η αναβάθμιση της λειτουργίας των δημοτικών υπηρεσιών με έμφαση στην προώθηση της χρήσης τεχνολογιών πληροφορικής και επικοινωνίας (ΤΠΕ), η καθαριότητα.
2. Υποστήριξη και βελτίωση των υπηρεσιών της εκπαίδευσης.
3. Βελτίωση των παρεχόμενων κοινωνικών υπηρεσιών και υπηρεσιών κοινής ωφέλειας της Δημόσιας Διοίκησης προς τους πολίτες που βρίσκονται σε ανάγκη λόγω των συνεπειών της οικονομικής κρίσης.
4. Οικολογικές δράσεις προστασίας της βιοποικιλότητας των προστατευόμενων περιοχών με σκοπό την ανάπτυξη και τη διατήρηση βιώσιμων πληθυσμών και οικοσυστημάτων.
5. Υπηρεσίες διαμόρφωσης/ συντήρησης πρασίνου.
6. Μετάβαση στην κυκλική οικονομία.
7. Πρόληψη φυσικών καταστροφών.
8. Πρώτες βοήθειες.
9. Δεξιότητες φροντίδας τρίτης ηλικίας.
Η κατάρτιση θα πραγματοποιηθεί σε αδειοδοτημένα Κέντρα Διά Βίου Μάθησης, τα οποία έχουν ρόλο παρόχου κατάρτισης. Η συμμετοχή των ωφελουμένων στην δράση της κατάρτισης είναι υποχρεωτική για τους ωφελούμενους ηλικίας έως και 54 ετών, ενώ για τους ωφελούμενους ηλικίας 55 ετών και άνω είναι προαιρετική. Η διαδικασία και οι όροι υλοποίησης της κατάρτισης, που θα γίνει με το σύστημα επιταγών κατάρτισης (voucher), θα εξειδικευθούν σε ξεχωριστή πρόσκληση προς τους Παρόχους Κατάρτισης.
Άνεργοι εγγεγραμμένοι στα Μητρώα του ΟΑΕΔ που ανήκουν σε ειδικές κατηγορίες
από 29/6/2020 έως 6/7/2020 (ώρα 11πμ)
Η υποβολή αιτήσεων από τους ενδιαφερόμενους ανέργους γίνεται:
Μέσω της ενιαίας ψηφιακής πύλης του Ελληνικού Δημοσίου www.gov.gr επιλέγοντας το “Εργασία και Ασφάλιση” - “Αποζημιώσεις και Παροχές” - “Προγράμματα Κοινωφελούς Χαρακτήρα” Σύνδεσμος: https://www.gov.gr/ipiresies/ergasiakai-asphalise/apozemioseis-kai-parokhes/programmata-koinophelouskharaktera). Στη συνέχεια επιλέγουν “Είσοδος στην Υπηρεσία” και “Είσοδος στο Σύστημα” καταχωρώντας τους κωδικούς πρόσβασης TAXISnet ή τους κωδικούς πρόσβασης πιστοποιημένων χρηστών ΟΑΕΔ.
Στον διαδικτυακό τόπο του ΟΑΕΔ www.oaed.gr, χρησιμοποιώντας το σχετικό πεδίο καταχώρισης ηλεκτρονικών αιτήσεων.
Συμμετοχή στο πρόγραμμα μπορούν να υποβάλλουν μόνο οι εγγεγραμμένοι άνεργοι στα μητρώα ανέργων του ΟΑΕΔ ...
Συμμετοχή στο πρόγραμμα μπορούν να υποβάλλουν μόνο οι εγγεγραμμένοι άνεργοι στα μητρώα ανέργων του ΟΑΕΔ οι οποίοι ανήκουν σε μία τουλάχιστον από τις παρακάτω κατηγορίες:
Εγγεγραμμένοι άνεργοι στα μητρώα ανέργων τουΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ
Για την επιλογή των ανέργων ισχύουν γενικές προϋποθέσεις και τυπικά και ειδικά προσόντα ενώ εφαρμόζεται σύστημα μοριοδότησης. Η διαδικασία περιγράφεται αναλυτικά στο κείμενο της πρόσκλησης (βλ. Σχετικά αρχεία).
Καλύπτεται το μισθολογικό κόστος των ωφελουμένων που θα απασχολήσει ο επιβλέπων φορέας και τις ασφαλιστικές εισφορές (φορέα - ωφελουμένου), οι οποίες θα είναι σύμφωνες με την ειδικότητά τους.
Οι καθαρές αμοιβές των ωφελουμένων ορίζονται ίσες με το 1/25 του καθαρού ποσού του εκάστοτε νόμιμου κατώτατου μηνιαίου μισθού ημερησίως και όχι ανώτερες από το καθαρό ποσό του εκάστοτε νόμιμου κατώτατου μηνιαίου μισθού μηνιαίως. Συγκεκριμένα, για κάθε ωφελούμενο, που τοποθετείται από τον Επιβλέποντα Φορέα μέσα από το πρόγραμμα, το μισθολογικό κόστος αντιστοιχεί σε 22,01 ευρώ ημερησίως και όχι μεγαλύτερο από 550,36 ευρώ μηνιαίως.
Ο ΟΑΕΔ και ο Επιβλέπων Φορέας δεν υποχρεούνται να καταβάλουν οποιαδήποτε άλλη παροχή ή αμοιβή στους ωφελούμενους.
€ 275.421.700
Ποσό ύψους 199.254.700 ευρώ προέρχεται από συγχρηματοδοτούμενη δαπάνη του ΕΚΤ και ποσό ύψους περίπου 76.167.000 ευρώ που αφορά στο εθνικό σκέλος, από τον προϋπολογισμό του ΟΑΕΔ
Πρόσκληση (PDF - 482,35 Kb)
Παραρτήματα (ZIP - 740,11 Kb)
11320 (Δε-Πα 8:30-14:30)
https://bit.ly/2Bkpc0V
Ημερομηνία τελευταίας τροποποίησης: 30/6/2020